ORDE do 4 de febreiro de 2011 pola que se autoriza impartir programas de cualificación profesional inicial no centro privado Agarimo de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/03/2011

O centro privado Agarimo, do concello de Arteixo (A Coruña), solicita autorización para impartir os programas de cualificación profesional inicial (PCPI) de albanelaría, servizos administrativos e servizos en restauración.
A Lei orgánica 2/2006, do 3 de maio, de educación, establece no seu artigo 30º que lles corresponde ás administracións educativas organizar programas de cualificación profesional inicial (PCPI) destinados ao alumnado maior de dezaseis anos, cumpridos antes do 31 de decembro do ano de inicio do programa, que non obtivese o título de graduado en educación secundaria obrigatoria.
De conformidade coa referida competencia, por orde da Consellería de Educación e Ordenación Universitaria do 13 de maio de 2008, publicada no Diario Oficial de Galicia do día 23 de maio, regúlanse os programas de cualificación profesional inicial na Comunidade Autónoma de Galicia.
A Xefatura Territorial da Consellería de Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autori-zación de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Mediante esta orde concédese autorización de funcionamento dos PCPI no centro privado da Comunidade Autónoma de Galicia que o solicita, e que reúne todos os requisitos que establecen as resolucións da Dirección Xeral de Educación, Formación Profesional e Innovación Educativa que regulan os perfís dos distintos programas.
Por isto, por proposta da Dirección Xeral de Centros e Recursos Humanos,
DISPOÑO:
Artigo 1º.-Autorización dos PCPI.
Autorizar a implantación, na modalidade A, dos programas de cualificación profesional inicial (PCPI) de albanelaría, servizos administrativos e servizos de restauración, no centro privado que se sinala a continuación:
Denominación: centro privado Agarimo.
Código do centro: 15020431.
Domicilio: rúa Padre Villa 30, Laxobre.
Localidade: Arteixo.
Concello: Arteixo.
Provincia: A Coruña.
Titular: Asociación Agarimo.
Composición resultante:
-5 unidades de educación especial (psíquicos).
-PCPI de albanelaría (1 unidade).
-PCPI de servizos administrativos (1 unidade).
-PCPI de servizos de restauración (1 unidade).
Educación para persoas adultas:
-Ensinanzas básicas iniciais.
-Educación secundaria para persoas adultas.
Artigo 2º.-Número máximo de alumnado.
O número máximo de alumnos e alumnas con matrícula no primeiro curso dun programa de cualificación profesional inicial será de doce. O alumnado con necesidades educativas específicas compu-tará o dobre para estes efectos.
Artigo 3º.-Número mínimo de alumnado.
A autorización da oferta nos centros sostidos con fondos públicos no primeiro curso dun programa de cualificación profesional inicial quedará condicionada a que exista un número mínimo de seis matrículas formalizadas no momento de rematar o prazo de matrícula.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de febreiro de 2011.
Jesús Vázquez Abad
Conselleiro de Educación
e Ordenación Universitaria